L 197/108 Jurnalul Oficial al Uniunii Europene 29.7.2009 DECIZIA 2009/570/PESC A CONSILIULUI din 27 iulie 2009 de modificare și prelungire a Deciziei 2008/901/PESC privind o misiune de anchetă internațională independentă referitoare la conflictul din Georgia CONSILIUL UNIUNII EUROPENE, având în vedere Tratatul privind Uniunea Europeană, în special articolul 13 alineatul (3) și articolul 23 alineatul (1), întrucât: (1) La 1 septembrie 2008, Consiliul European a declarat că Uniunea Europeană este pregpătită să se angajeze în spri- jinirea tuturor eforturilor de identificare a unei soluții paşnice și durabile la conflictele din Georgia și că este pregătită să sprijine măsuri de consolidare a încrederii. (2) La 15 septembrie 2008, Consiliul a sprijinit ideea unei investigații internaționale independente a conflictului din Georgia, iar la 2 decembrie 2008 a adoptat Decizia 2008/901/PESC a Consiliului privind o misiune de anchetă internațională independentă referitoare  la conflictul din Georgia (!), pentru perioada 2 decembrie 2008-31 iulie 2009. (3) La 3 iulie 2009, Comitetul politic şi de securitate a reco- mandat prelungirea cu încă două luni a misiunii de anchetă, DECIDE: Articolul 1 Decizia 2008/901/PESC se modifică după cum urmează: () JO L 323, 3.12.2008, p. 66. 1. Articolul 2 alineatul (1) se înlocuieşte cu următorul text: „(1) Valoarea de referință financiară pentru acoperirea cheltuielilor aferente îndeplinirii misiunii de anchetă este de 1 600 000 EUR pentru perioada cuprinsă între 2 decembrie 2008 și 30 septembrie 2009.” 2. La articolul 5, al doilea paragraf se înlocuieşte cu următorul text: „Aceasta se aplică până la 30 septembrie 2009.” Articolul 2 Prezenta decizie produce efecte de la data adoptării. Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, 27 iulie 2009. Pentru Consiliu Președintele C. BILDT